laion/Wikipedia-Exotic huggingface dataset:
ალექსანდრე ალიოხინი

ალექსანდრე ალიოხინი (რუს. Алекса́ндр Алекса́ндрович Але́хин ა ; დ. 31 ოქტომბერი ძვ. სტ. 19 ოქტომბერი, 1892, მოსკოვი, რუსეთის იმპერია — გ. 24 მარტი, 1946, ეშტორილი, პორტუგალია) — რუსი მოჭადრაკე, მსოფლიოს მეოთხე ჩემპიონი. ასპარეზობდა რუსეთის იმპერიის, საბჭოთა რუსეთის და საფრანგეთის დროშის ქვეშ. პირველი მსოფლიო ომის დაწყებამდე, ალიოხინმა 1914 წელს პეტერბურგის ტურნირზე მესამე ადგილი დაიკავა და მსოფლიოს უძლიერეს მოჭადრაკეთა რიგებში დაიმკვიდრა ადგილი. 1920 წელს იგი გახდა რსფსრ-ს პირველი ჩემპიონი ჭადრაკში, 1921 წელს კი დატოვა რუსეთი და გადავიდა საფრანგეთში, რომლის მოქალაქეობაც 1925 წელს მიიღო. 1927 წელს ალიოხინმა დაამარცხა იქამდე დაუმარცხებლად მიჩნეული რაულ ხოსე კაპაბლანკა; გამარჯვების შემდეგ, რამდენიმე წლის განმავლობაში დომინირებდა საჭადრაკო არენაზე, მარტივად იგებდა იმ დროის ტურნირებს და დიდი სხვაობით უსწრებდა მოწინააღმდეგეებს. ორჯერ, 1929 და 1934 წელს, ალიოხინმა დაიცვა ჩემპიონის ტიტული (ორჯერვე მისი მოწინააღმდეგე ეფიმ ბოგოლიუბოვი იყო); 1935 წელს, მან დათმო ჩემპიონობა მაქს ეივესთან დამარცხების შემდეგ, მაგრამ, 1937 წელს გაიმარჯვა მატჩ-რევანშში და მსოფლიოს ჩემპიონობა სიკვდილამდე შეინარჩუნება. ალეხინი არის ერთადერთი მოჭადრაკე, რომელიც გარდაიცვალა ჩემპიონის ტიტულის ფლობისას. ალეხინი საკმაოდ მრავალმხრივი მოჭადრაკე იყო. მას ყველაზე მეტად მოსწონდა თამაშის შემტევი სტილი და ღრმად გათვლილი, ეფექტური კომბინაციები. მას აგრეთვე ეკუთვნის დებიუტებში არაერთი თეორიული ნამუშევარი; ალიოხინს აგრთვე ჰქონდა მაღალი დონის ტექნიკა ენდშპილის მონაკვეთში. ალექსანდრე ალიოხინი დაიბადა 1892 წლის 19 (ახალი სტილით 31) ოქტომბერს მოსკოვში. მამამისი, ალექსანდრე ალიოხინი უფროსი (1856-1917) იყო ვორონეჟის გუბერნიის თავადაზნაურობის წინამძღვარი და ფლობდა მამულს ვორონეჟის გუბერნიაში, დაბა კასტორნოესთან ახლოს. დედა, ანისია (1861-1915) იყო მდიდარი მეწარმის, "Трехгорная мануфактура"-ს მფლობელის, პროხოროვის შვილი. ალიოხინები მეფის რუსეთში თავადები იყვნენ. ა რუსულ ენაში, სწორი ფორმაა Але́хин, ანუ, ალეხინი; თუმცა, ქართულ ენაში, ცნობილია როგორც ალიოხინი ↑ Шабуров 1992, p. 9. sfn error: no target: CITEREFШабуров1992 (help) ↑ Бубнов И. Не нужно домыслов! // Шахматы. — 1972. — № 21. — С. 21—22. В БСЭ и в биографии Алехина А. Котова указана неверная дата — 20 октября (1 ноября) 1892. См. Алёхин Александр Александрович // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978. и Котов А. А. Александр Алехин. С. 8. ↑ Воронков С. Русский сфинкс. chesspro.ru. Проверено 9 августа 2009. Архивировано 12 августа 2011 года. ↑ Алёхин Александр Александрович // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.. При этом в БСЭ в заголовке указано «Алёхин», но дан комментарий, что это написание ошибочно. ↑ ალიოხინი ალექსანდრე — უნივრსალური ენციკლოპედიური ლექსიკონი
Lortel Archives

Lortel Archives ან Internet Off-Broadway Database, შემოკლებით IOBDb — ონლაინ-მონაცემთა ბაზა, სადაც თავმოყრილია ინფორმაცია ბროდვეის თეატრების, თეატრალური დადგმებისა და მსახიოების შესახებ. ბაზას სახელი დაერქვა მსახიობ და პროდიუსერ ლუსილ ლორტელის პატივსაცემად. ოფიციალური საიტი
Perfect World Pictures

Perfect World Pictures (PWPIC) — ჩინური დივერსიფიციფერბული გასართობი კომპანია, რომელიც დაკავებულია კინოფილების და ტელესერიალების წარმოებით, დისტრიბუციითა და მარკეტინგით, ისევე როგორც სხვადასხვა სარეკლამო ბიზნესით. 2016 წლიდან კოპანია თანამშრომლობს Universal Pictures-სთან. ოფიციალური საიტი ↑ Universal Slate Deal.
ზუთხი

ზუთხი (ლათ. Acipenser) — თევზების გვარი ზუთხისებრთა ოჯახისა. სალაყუჩე აპკები შეზრდილია სალაყუჩე ღრუების გამყოფ ძგიდეებზე. პირი განივია. გვარში 17 სახეობაა. მათ შორისაა როგორც მტკნარი წყლის, ისე გამსვლელი თევზები. გავრცელებული არიან ჩრდილოეთ ნახევარსფეროში, 5 სახეობა (მოკლედინგა ანუ ბლაგვდინგა, თეთრი, სახალინური, ტბის და მახვილდინგა) — ჩრდილოეთ ამერიკაში. ყველაზე დიდი მრავალფეროვნება კასპიისა და შავი ზღვების აუზებშია (ატლანტური, რუსული, სპარსული, ტარაღანა, ცქვრინი, ფორეჯი). ცნობილია აგრეთვე იაპონიაში, ჩინეთსა და კორეაში. ქვირითს მხოლოდ მტკნარ წყლებში ყრიან. სქესობრივ სიმწიფეს აღწევენ 6–16 წლამდე. საქართველოში გავრცელებულია 5 სახეობა: 1) ფორეჯი ანუ ჯარღალა (A. nudiventris), რომელიც მცირე რაოდენობით გვხვდება სანაპიროებთან; 2) რუსული ზუთხი (A. gueldenstaedtii); 3) სპარსული ზუთხი (A. persicus), კერძოდ კი მისი ქვესახეობა თართი ანუ კოლხური ზუთხი (A. p. colchicus), რომელიც ზოგჯერ ცალკე სახეობად გამოიყოფა; 4) ატლანტური ზუთხი (A. sturio) და 5) ტარაღანა (A. stellatus). ზუთხი მნიშვნელოვანი სარეწაო თევზია, იყენებენ ნედლს, შებოლილს, ქვირითს. მათგან მზადდება ზურგიელი, დოში, შავი ხიზილალა, კონსერვები და სხვ. მსოფლიო მოპოვების უდიდესი ნაწილი რუსეთისა და ირანის წყლებში ხორციელდება. მარაგი ძლიერ შემცირებულია სხვადასხვა მავნე ფაქტორის გავლენით, ძირითადად კი ჭარბჭერის გამო. ზოგიერთი მათგანი შეტანილია წითელ წიგნებში, წითელ ნუსხაში, ბერნის კონვენციის (დაცული ფაუნა) I-II-III და CITES-ის I, II დანართებში. ტარდება ღონისძიებები ზუთხების მოსამრავლებლად. საქართველოს „წითელ ნუსხაში“ შეტანილია ხუთივე აქ გავრცელებული სახეობა. ↑ 1.0 1.1 Решетников Ю. С. Осетры // Большая российская энциклопедия. т. 24. — М., 2014. — стр. 527. ↑ 2.0 2.1 2.2 ნინუა ნ., დემეტრაშვილი მ., ზუთხი // ენციკლოპედია „საქართველო“, ტ. 3, თბ., 2014. — გვ. 400. ↑ 3.0 3.1 ზუთხი // ქართული საბჭოთა ენციკლოპედია, ტ. 4, თბ., 1979. — გვ. 542. ↑ Kuljanishvili, Tatia; Epitashvili, Giorgi; Freyhof, Jörg; Japoshvili, Bella; Kalous, Lukáš; Levin, Boris; Mustafayev, Namig; Ibrahimov, Shaig; Pipoyan, Samvel; Mumladze, Levan (აგვისტო, 2020). „Checklist of the freshwater fishes of Armenia, Azerbaijan and Georgia“. Journal of Applied Ichthyology (ინგლისური). 36 (4): 501–514. doi:10.1111/jai.14038. ციტირების თარიღი: 21 ნოემბერი, 2021. შეამოწმეთ თარიღის პარამეტრი |access-date= და |date=-ში (დახმარება) ↑ საქართველოს „წითელი ნუსხის“ დამტკიცების შესახებ. საქართველოს საკანონმდებლო მაცნე. matsne.gov.ge (20 თებერვალი, 2014). ციტირების თარიღი: 21 ნოემბერი, 2021 ↑ Species of genus Acipenser. ბუნების დაცვის საერთაშორისო კავშირი. iucnredlist.org. ციტირების თარიღი: 22 ნოემბერი, 2021
ერეღლი

ერეღლი — ქალაქი კონიის პროვინციაში, თურქეთი. 2000 წლის აღწერით მოსახლეობა 82 633 ადამიანია, ხოლო 2008 წლის მონაცემებით - 93 161. ქალაქიდან ერთი საათის სავალზე მდებარეობს ხეთური რელიეფი, რომელზეც გამოსახულია მეფე, რომელიც ერთ-ერთ ღმერთს მიაგებს პატივს. მუსტაფა (შეჰზადე) - ტახტის მემკვიდრე, სულეიმან I-ის შვილი. ქალაქი საიტზე ↑ Ereğli. Britannica Online Encyclopedia. დაარქივებულია ორიგინალიდან — 2012-07-02. ციტირების თარიღი: 2010-10-23. ↑ Sosyal Yapı. Ereğli Kaymakamlığı (сайт администрации). დაარქივებულია ორიგინალიდან — 2010-08-21. ციტირების თარიღი: 2010-10-23. ↑ Türkiye İstatistik Kurumu. ციტირების თარიღი: 2010-10-23.
დეტროიტი

დეტროიტი (ინგლ. Detroit, ფრანგულიდან détroit — სრუტე) — ქალაქი აშშ-ის ჩრდილოეთში, მიჩიგანის შტატში. მდებარეობს შტატის სამხრეთ-დასავლეთ კუთხეში, მდინარე დეტროიტზე, კანადის საზღვართან. დაარსდა 1701 წლის 24 ივნისს ფრანგი ვაჭრების მიერ. ამჟამად ქვეყნის უმსხვილესი ავტოსამშენებლო ცენტრია. მოსახლეობა 677.116 ათას ადამიანს შეადგენს (2015), აგლომერაციით — 4.4 მილიონს. ოფიციალური საიტი ↑ http://www.census.gov/quickfacts/table/PST045215/2622000
საქართველოს სახელმწიფო პრემია

საქართველოს სახელმწიფო პრემია — მნიშვნელობით მეორე სახელმწიფო ჯილდო, დაარსდა 1992 წელს. გაიცემოდა ყოველწლიურად რვა ნომინაციით: ლიტერატურა, მუსიკა, სახვითი ხელოვნება, თეატრალური ხელოვნება, კინემატოგრაფია, საბავშვო ლიტერატურა და ხელოვნება, პუბლიცისტიკა და არქიტექტურა. ლაურეატი ღებულობდა შესაბამის დიპლომს, ვერცხლის მედალსა და ფულად ჯილდოს. საქართველოს სახელმწიფო პრემია გაუქმდა 2004 წელს. მის ნაცვლად 2008 წელს დაწესდა საქართველოს ეროვნული და შოთა რუსთაველის სახელობის პრემიები. მომდევნო წლებში საქართველოს სახელმწიფო პრემიებს დაემატა ვაჟა-ფშაველას სახელობის (2018) და მასწავლებლის ეროვნული (2023) პრემიები. ემზარ კვიტაიშვილი გოდერძი ჩოხელი თამაზ ბიბილური გენო კალანდია ბესიკ ხარანაული რევაზ ჯაფარიძე გიორგი სუხაშვილი ოთარ ჭილაძე ჯანსუღ ღვინჯილია გურამ დოჩანაშვილი ჯემალ აჯიაშვილი ლია სტურუა კობა იმედაშვილი არჩილ სულაკაური ნუგზარ შატაიძე გურამ ოდიშარია შოთა ზოიძე თამაზ ჭილაძე ვახტანგ ჭელიძე ანა კალანდაძე ზაირა არსენიშვილი გურამ ბათიაშვილი ჯემალ ქარჩხაძე გივი ალხაზიშვილი ჭაბუა ამირეჯიბი მარი აბრამიშვილი დავით მჭედლური ირაკლი სამსონაძე ბადრი ქუთათელაძე იმარ მამედლი სოსო სიგუა თამაზ ჩხენკელი „ქართული მწერლობა“ — გამომცემლობა „დილა“, გვ. , თბ., 2011.
მინჯივანი (ზანგილანი)

მინჯივანი (აზერ. Mincivan) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. მინჯივანი GEOnet სახელების სერვერზე ↑ http://census.stat-nkr.am/arm/khashatagh/1-1.pdf ↑ Zangilan district – Administrative district in the Republic of Azerbaijan.
ქიბლა

ქიბლა (არაბ. قبلة‎ — მიმართულება; ორიენტირი. ის, რაც შენს პირდაპირ მდებარეობს) — ისლამში მკაცრად დადგენილი მიმართულება არაბეთში, ქ. მექაში, წმინდა ქააბას მიმართულებით, რომლის შესრულება სავალდებულოა დედამიწის ნებისმიერ კუთხეში მცხოვრები მუსლიმისათვის ყოველდდღიური 5-ჯერადი ლოცვის და გარკვეული რიტუალების შესრულების დროს. ქიბლას (ორიენტაციას) დიდი მნიშვნელობა აქვს მეჩეთის და ისლამური კულტურის სხვა შენობების მშენებლობისას. აგრეთვე, მუსლიმთა ყოველდღიური ცხოვრებისათვის. ის ემსახურება მუსლიმთა სულიერ ერთობას, სადაც არ უნდა ცხოვრობდნენ და იმყოფებოდნენ. თავდაპირველად, მუჰამედის წინასწარმეტყველების ადრეულ ეტაპზე (610-623 წწ.) ქიბლა მდებარეობდა ე. წ. ტაძრების მთაზე, რომელიც მდებარეობს იერუალიმში, სადაც საბოლოოდ აიგო ალ-აქსის მეჩეთი. გადმოცემის თანახმად, ერთხელ, შუადღის ლოცვისას მედინაში, ორი ქიბლის მეჩეთში, მუჰამედს ეუწყა ალაჰის გამოცხადება ქიბლას შეცვლის შესახებ და მუჰამედმა დანარჩენ მლოცველებთან ერთად ლოცვის შეუწყვეტლად შეიცვალა მიმართულება. ქიბლის შეცვლის მიზეზები ახსნილია ყურანის თავებში (სურა 2:142-150). მეჩეთების მშენებლობა ხდება ქიბლასთან შესაბამისად, ამასთან, მექის მხარეს კეთდება სპეციალური ნიშა ე. წ. მიჰრაბი, რომელშიც იმამი ასრულებს კოლექტიურ ლოცვას. მეჩეთში ხალიჩებისა და საფენების განლაგებაც მიუთითებს სწორი ორიენტაციისაკენ (პირით მექისკენ), თუ მისი თავდაპირველი ორიენტირება არასწორი იყო. არაბული ქვეყნების სასტუმროებში შეიძლება შეგხვდეთ დაფები ისრით, რომელიც ქიბლას მიგანიშნებს. XVI საუკუნეში შავი ბაზალტის გამოყენება ცენტრალური მიჰრაბისათვის ჩველებრივი პრაქტიკა იყო. ბაზალტი ისლამურ არქიტექტურაში მიღებულია იმის გამო, რომ მათი მთავარი სალოცავი ქააბა არის შავი ბაზალტის ქვით აგებული. მიჰრაბები შეიძლება იყოს გაფორმებული ლამაზი, ჩაწნული რთული ორნამენტებით ე. წ. არაბესკებით. ასევე, მიჰრაბზე მოთავსებულია ორნამენტული ჩამოკიდებული ფანრები. მუსულმანთათვის აუცილებელია იცოდნენ ქიბლა ხშირად გარკვეული მოქმედებების შესასრულებლად. მაგ: მიცვალებულთა დაკრძალვისას: გარადცვლილ მუსლიმსსაფლავში დებენ მარჯვენა მხარეს პირით მექისკენ. ცხოველთა დაკვლა. ცხოველს თავს სჭრიან მაშინ, როცა დააწვენენ მარცხენა მხარეს და თავს მექისკენ მოუბრუნებენ. წოლა და ძილი. რეკომენდებულია მარჯვენა გვერდზე ძილი პირით მექისკენ. ბუნებრივი საჭიროებების დატოვება. არასასურველის ბუნებრივი საჭიროებების დატოვება სახით ან ზურგით ქიბლისკენ. ყველა მლოცველი პირით ქააბასკენ ქიბლის განსაზღვრა კომპასის დახმარებით ქიბლის მანიშნებელი სასტუმრო შარმ-ელ-შეიხში, ეგვიპტე ქიბლის მიმართულების მანიშნებელი ალ-აქსას მეჩეთი — მუსლიმთა პირველი ქიბლა. მეჩეთი ისლამური არქიტექტურა ბრიტანიკა. ქიბლა‎
პატრიკ კუტრონე

პატრიკ კუტრონე (იტალ. Patrick Cutrone; დ. 3 იანვარი, 1998, კომო, იტალია) — იტალიელი ფეხბურთელი, პოზიციით თავდამსხმელი, იტალიის ეროვნული ნაკრების წევრი. 2017 წლიდან იცავს „მილანის“ ღირსებას. Patrick Cutrone international caps and goals დაარქივებული 2017-07-28 საიტზე Wayback Machine. at figc.it (იტალიური) ↑ Player - Patrick Cutrone. დაარქივებულია ორიგინალიდან — 30 ივლისი 2017. ციტირების თარიღი: 22 May 2017. ↑ Patrick Cutrone. ციტირების თარიღი: 29 May 2017. ↑ Italy: Argentina defeat new Azzurri. Football Italia (23 March 2018).
ზურაბიშვილები

ზურაბიშვილები — ფეოდალური საგვარეულო ქართლში. XVII საუკუნის შუა წლებში საბარათიანოს სარდალი ზურაბ ბარათაშვილი გამოეყო სახლიკაცებს და ცალკე სათავადო — საზურაბიშვილო ჩამოაყალიბა. XVIII საუკუნის დასაწყისისათვის ზურაბიშვილები 100-მდე კომლს ფლობდნენ. მამულები უმთავრესად დმანისისა და ხრამის ხეობაში ჰქონდათ, რეზიდენცია სასახლითა და ეკლესია-მონასტრით — კაზრეთის ხეობაში. ზურაბიშვილებს ქართლის სამეფო კარზე სუფრაჯის, მორდლის, ბოქაულთუხუცესის თანამდებობანი ეპყრათ. XVIII საუკუნის დასასრულს მათი მამული გააჩანაგა და ააოხრა ლეკთა გამუდმებულმა თარეშმა. აკოფაშვილი გ., ენციკლოპედია „საქართველო“, ტ. 3, თბ., 2014. — გვ. 402. გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955; ჯამბურია გ., ქართული ფეოდალური ურთიერთობის ისტორიიდან, თბ., 1955;
მირზა-ჰასანლი

მირზა-ჰასანლი (აზერ. Mirzə Həsənli) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. Mirzə Həsənli GEOnet სახელების სერვერზე ↑ Zangilan district – Administrative district in the Republic of Azerbaijan.
ქალაქი-ბაღნარი

მოძრაობა ქალაქი-ბაღნარი (The garden city movement) — მიდგომა ქალაქგეგმარებაში, რომელიც ებინიზირ ჰაუარდმა დააფუძნა 1898 წელს ინგლისში. ქალაქი-ბაღნარები უნდა ყოფილიყო დაგეგმილი, დამოუკიდებელი უბნები გარშემორტყმული მწვანე ზოლებით, ფრთხილად გათვლილი ბალანსით საცხოვრებელ, ინდუსტრიულ და სასოფლო-სამეურნეო ზონებს შორის. უტოპიური რომანით "Looking Backward" შთაგონებულმა ჰაუარდმა გამოაქვეყნა "To-morrow: a Peaceful Path to Real Reform" (ინგლ. "ხვალ: მშვიდობიანი გზა ნამდვილი რეფორმებისკენ") 1898 წელს (ხელახლა გამოსცა 1902 წელს სათაურით Garden Cities of To-morrow), შექმნა ქალაქი-ბაღნარის ასოციაცია 1899 წელს და დააფუძნა ორი ქალაქი ინგლისში: ლეჩუორზ გარდენ-სიტი 1903 წელს და უელუინ გარდენ-სიტი 1920 წელს. ორივე ქალაქი დღემდე წარმატებულად ფუნქციონირებს, თუმცა ისინი ჰაუარდის იდეალების სრული რეალიზაცია არ ყოფილა. ქალაქი-ბაღნარის იდეამ გავლენა იქონია აშშ-ში (პიტსბურგის ჩეტჰემ ვილიჯი, სანისაიდი ქუინსში, რედბერნი ნიუ-ჯერსიში, ჯექსონ ჰაიტსი ქუინსში, ვუდბორნი ბოსტონში, გარდენ-სიტი ნიუ-იორკში და ბოლდუინ ჰილს უილიჯი ლოს-ანჯელესში) და კანადაში (უოლკერუილი, ონტარიო). პირველი გერმანული ქალაქი-ბაღნარი, ჰელარაუ (დრეზდენის გარეუბანი) დაფუძნდა 1909 წელს. კონცეფციამ ხელახალი ყურადღება მიიპყრო გერმანელ მშრომელთა დასახლებების მშენებლობებზე ვაიმარის წლებში და ინგლისში მეორე მსოფლიო ომის შემდეგ, როდესაც New Towns Act-მა წააქეზა მრავალი ახალი უბნის მშენებლობა ჰაუარდის თანასწორუფლებიანობის ხედვით. ამ მოძრაობამ ასევე გავლენა იქონია ბრიტანელ ურბანისტ სერ პატრიკ გედსზე თელ-ავივის დაგეგმვისას ისრაელში. თანამედროვე ქალაქის დაგეგმვის ქარტიები როგორიცაა ახალი ურბანიზმი და გააზრებული ურბანიზმის პრინციპები საწყისებს ამ მოძრაობაში იღებს.
სონარგაონი

სონარგაონი (ბენგ. সোনারগাঁও, ინგლ. Sonargaon) — ქალაქი ცენტრალურ ბანგლადეშში, სონარგაონის უპაზილას ადმინისტრაციული ცენტრი. სახელწოდება სონარგაონი ნიშნავს ოქროს სოფელს. ის იყო ბენგალიის ისტორიული, ადმინისტრაციული, კომერციული და საზღვაო ცენტრი. განლაგებულია მდ. განგის დელტას ცენტრში. სონარგაონი შუა საუკუნეებში წარმოადგენდა მუსლიმი მმართველებისა და აღმოსავლეთ ბენგალიის ცენტრს. აქ უმოგზაურია მრავალ მოგზაურს, მათ შორის იბნ-ბატუტას, მა ჰუანს, ნიკოლო დე კონტის, რომლებიც აღწერენ სონარგაონის დაწინაურებულ მდგომარეობას შუა საუკუნეებში. ის იყო ჯერ ფახრუდინ მუბარაქ შაჰის სასულთნოს, შემდეგ ბენგალიის სასულთნოს, ბოლოს ბჰატის სამეფოს ადმინისტრაციული ცენტრი. გიგი მდებარეობს ნარაიანგანჯის პორტის ინდუსტრიულ სანაპიროზე. დღესდღეობით, სახელწოდება სონარგაონი შემონახულია სონარგაონის უპაზილას სახით. სონარგაონი პატარა დასახლებაა. მისი ფართობი სულ რაღაც 0,73 კმ² შეადგენს. 2001 წლის აღწერის მონაცემების მიხედვით, ქალაქში ცხოვრობს 4039 ადამიანი, რომელთა შორის 53,31 % არის მამრობითი სქესი და შესაბამისად, მდედრობითი სქესი 46,69 %. მოსახლეობის განათლების დონე შეადგენს 51 %, რაც ქვეყნის საერთო მაჩვენებლის 43,1 %-ია. სონარგაონი. ბანგლაპედია
CP System

CP System (შემოკლებით CPS) — არკადული სისტემა, შექმნილი კომპანია Capcom-ის მიერ. მასზე თამაშები ეშვებოდა ROM კარტრიჯის მეშვეობით. სისტემაზე საერთო ჯამში გამოვიდა ორ ათეულზე მეტი თამაში. 1993 წელს გამოიცა CP System II, რომელიც უფრო წარმატებული აღმოჩნდა, ვიდრე მისი წინამორბედი. CPS-ის ყველაზე წარმატებული თამაშია „Street Fighter II“, გამოსული 1991 წელს, ისევე როგორც „The World Warrior“, „Champion Edition“ და „Hyper Fighting“. მანამდე არსებულ არკადულ სისტემებს მხოლოდ ერთი თამაშის გაშვება შეეძლოთ, მაშინ როდესაც Capcom შეუდგა ისეთი ტიპის სისტემის შექმნას, რომელსაც ექნებოდა რამდენიმე თამაშის გაშვების მხარდაჭერა. მაგრამ, გამოსვლის შემდეგ თავი იჩინა რიგმა პრობლემება; კერძოდ, გაჩნდა „Street Fighter II“-ის უამრავი მეკობრული ვერსია, რომლებიც ზიგიერთ ქვეყანაში უფრო გავრცელებული იყო ვიდრე ორიგინალი. ეს პრობლემა მოგვიანებით აღმოიფხვრა CP System II-ის გამოსვლით. 1992 წელს Capcom-მა შეიმუშავა CPS-ის გაუმჯობესებული ვერსია სახელწოდებით CP System Dash. 1994 წელს Capcom შექმნა CP System-ის სახლის ვერსია Capcom Power System Changer (CPS Changer). ეს იყო Capcom-ის სახლის კონსოლების ბაზარზე შესვლის მცდელობა. მაღალი ფასის გამო კონსოლმა ვერ მოიპოვა პუპოლარობა მომხმარებელთა შორის. შედეგად, 1996 წლის მარტში, Capcom-მა შეწყვიტა მისი წარმოება. CPS-1 at System 16 — The Arcade Museum GameSX Power Stick Analysis CPS-1, CPS-2 and CPS-3 releases comparison at UVL CPS Changer — Video Game console Library ↑ „Capcom's Home Arcade System“. Electronic Gaming Monthly. Ziff Davis (67): 50. თებერვალი, 1995. შეამოწმეთ თარიღის პარამეტრი |date=-ში (დახმარება) ↑ Capcom CPS Changer. Video Game console Library.
ლინკოლნის მემორიალი

ლინკოლნის მემორიალი (ინგლ. Lincoln Memorial) — მონუმენტი ვაშინგტონში ნაციონალურ მოლზე, აგებული აშშ-ის მე-16 პრეზიდენტი აბრაჰამ ლინკოლნის პატივსაცემად. მონუმენტის არქიტექტორი იყო ჰენრი ბეიკონი, მოქანდაკე — დენიელ ჩესტერ ფრენჩი, ხოლო ინტერიერის მიურალების მხატვარი — ჯულს გერინი. შენობას ბერძნული დორიული ტაძრის ფორმა აქვს, მასში მოთავსებულია დიდი ზომის დამჯდარი აბრაჰამ ლინკოლნის ქანდაკება, რომლის კვრაცხლბეკზე მისი ორი ყველაზე ცნობილი სიტყვაა გამოკვეთილი. ამ მემორიალთან წარმოთქმულ იქნა მრავალი განთქმული სიტყვა, მათ შორის მარტინ ლუთერ კინგის „მე მაქვს ოცნება“ 1963 წლის 28 აგვისტოს, დასაქმებისა და თავისუფლების დემონსტრაციული მარშის ბოლოს. შეგიძლიათ იხილოთ მედიაფაილები თემაზე „ლინკოლნის მემორიალი“ ვიკისაწყობში. ოფიციალური საიტი ლინკოლნის მემორიალის პანორმალური ტური
უპაზილა

უპაზილა (ბენგ. উপজেলা, იგივე, რაც „რაიონი“, წარმოითქმის, როგორც: upojela) — წარმოადგენს ბანგლადეშის გეოგრაფიულ რეგიონს, რომელიც გამოიყენება ადმინისტრაციული ან სხვა მიზნებისათვის. მათი ფუნქციონირება დასავლეთის ქვეყნების რაიონების ან საგრაფოების ანალოგიურია. 2017 წლია 19 დეკემბრის მონაცემებით, ბანგლადეშში 492 უპაზილაა. ისინი წარმოადგენს საოლქო ადმინისტრაციის ყველაზე დაბალ საფეხურს. ბანგლადეშის ადმინისტრაციული სტრუქტურა ფაქტობრივად შედგება დივიზიონების (8), დისტრიქტების (64), უპაზილების და ფარიშადაჰების კავშირისაგან. დეცენტრალიზების ეს სისტემა შემოიღო ბანგლადეშის ყოფილმა სამხედრო მმართველმა და პრეზიდენტმა ჰუსეინ მოჰამად ერშადმა ადგილობრივი თვითმმართველობებლს გაძლიერების მიზნით. თავდაპირველად, უპაზილებს უწოდებდნენ „ტჰანა“ ან „ტჰოა“ (ბენგალური: থানা), რაც სიტყვასიტყვით პოლიციის უბანს ნიშნავს. მიუხედავად შინაარსისა, ისინი ფუნქციონირებდნენ როგორც თანამედროვე უპაზილები. როგორც წესი, თითოეულ უპაზილას ერთი საპოლიციო უბანი აქვს, ხოლო უფრო დიდ ერთეულებში, რასაკვირველია, ერთზე მეტი. ბანგლადეშის ადმინისტრაციული დაყოფა ბანგლადეში დისტრიქტი დივიზიონი ბანგლადეშის ადმინისტრაციული დაყოფა დაარქივებული 2019-09-17 საიტზე Wayback Machine. ბანგლადეშის პრემიერ-მინისტრის ინფორმაცია კომილას ოლქის შესახებ ბანგლაპედია ადმინისტრაციული დაყოფის შესახებ ბანგლადეშის ადგილობრივი ხელისუფლების გვერდი
ბანგლადეშის ოლქები

ბანგლადეშის ოლქები (ბენგალური জিলা/জেলা=Zela/zila) — მცირე ზომის ადმინისტრაციული ერთეული ბანგლადეშში. დისტრიქტს უწოდებენ, აგრეთვე, ზილას. ბანგლადეში იყოფა სულ 64 დისტრიქტად და 492 უპაზილად. ბანგლადეშის ოლქის მმართველს წარმოადგენს კომისრის თანაშემწე. კომისრის თანაშემწეებს ნიშნავს ბანგლადეშის მთავრობა. არებობს, აგრეთვე, ოლქის კონსილიუმები (იგივე, საბჭო). ის წარმოადგენს ადგილობრივი თვითმმართველობის ორგანოს ოლქის დონეზე. კონსილიუმის ფუნქციებში შედის გზების, ხიდების, საკანალიზაციო არხების, სხვადასხვა სახის და დანიშნულების შენობა-ნაგებობათა მშენებლობა, სხვა ოლქების კონსილიუმებთან კოორდინირებული მოქმედება. ბანგლადეშის ადმინისტრაციული დაყოფა ბანგლადეში უპაზილა დივიზიონი ბანგლადეშის ადმინისტრაციული დაყოფა დაარქივებული 2019-09-17 საიტზე Wayback Machine. ბანგლადეშის პრემიერ-მინისტრის ინფორმაცია კომილას ოლქის შესახებ ბანგლაპედია ადმინისტრაციული დაყოფის შესახებ ბანგლადეშის ადგილობრივი ხელისუფლების გვერდი ადგილობრივი ხელისუფლება. ბანგლადეში. ბანგლაპედია
საქართველოს სამხედრო ამბოხი (1998)

1998 წლის საქართველოს სამხედრო ამბოხი დაიგეგმა ზვიად გამსახურდიას მომხრე ოფიცრების მიერ და მიზნად ისახავდა ედუარდ შევარდნაძის მთავრობის დამხობას. 1998 წლის 19 ოქტომბერს ღამის საათებში ყოფილმა პოლკოვნიკმა აკაკი ელიავამ და მისი მომხრე ოფიცრების ჯგუფმა სენაკში განლაგებულ საქართველოს თავდაცვის სამინისტროს სამხედრო ბრიგადის მხარდაჭერით მოაწყეს ბუნტი, რომლის დროსაც ტყვედ აიყვნეს საქართველოს უშიშროების მინისტრი და პრეზიდენტის სამხარეო რწმუნებული, რის შემდეგაც შეიარაღებულები ქუთაისის მიმართულებით დაიძრნენ. ქუთაისთან გაიმართა ბრძოლები მეამბოხეებსა და მთავრობის ძალებს შორის, რომლებსაც მეთაურობდა საქართველოს თავდაცვის მინისტრი დავით თევზაძე. სამართალდამცავებმა აჯანყების 31 ორგანიზატორი დააკავეს, ხოლო აკაკი ელიავამ და მისმა გარემოცვის წრემ თავი ტყეებს შეაფარეს. მეამბოხე ბრიგადა დათანხმა სამხედრო ტექნიკით მშვიდობიანად დაბრუნებულიყო თავდაპირველი დისლოკაციის ადგილებში. 2000 წლის 10 აგვისტოს მძევლების გათავისუფლებისთვის ორგანიზებული სპეცოპერაციისას აკაკი ელიავა ზესტაფონთან მოკლეს. საქართველოს სპეცსამსახურების ორი სისხლიანი სპეცოპერაცია სამხედრო მეამბოხეთა წინააღმდეგ Georgian Revolt Quashed. ვაშინგტონ პოსტი. 20 ოქტომბერი 1998. ციტირების თარიღი: 20 იანვარი 2024.
ბირინჯი-მუღანლი

ბირინჯი-მუღანლი (აზერ. Birinci Muğanlı) — სოფელი აზერბაიჯანში, ქალბაჯარ-ლაჩინის რეგიონში, ზანგილანის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ. Muğanlı GEOnet სახელების სერვერზე ↑ Zangilan district – Administrative district in the Republic of Azerbaijan.
კაბარეს სცენა

კაბარეს სცენა — ესპანელი სიურეალისტი მხატვრის, სალვადორ დალის ნახატი. ნამუშევარზე მუშაობისას დალი ინსპირირებული იყო პაბლო პიკასოს შემოქმედებით, მან პირველად სწორედ მაშინ გამოიყენა კუბისტური ელემენტები. ის ძირითადად იმპრესიონისტულ და სიურეალისტურ სტილში ხატავდა, განსაკუთრებით კი ეს უკანასკნელი დახვეწა. ნამუშევარი შესრულებულია 1922 წელს, მას შემდეგ, რაც ესპანეთში სამხატვრო სკოლიდან გამორიცხეს. dali-gallery.com დაარქივებული 2006-04-26 საიტზე Wayback Machine. ↑ https://www.salvador-dali.org/en/artwork/catalogue-raisonne-paintings/obra/89/cabaret-scene
მამაჩემის პორტრეტი (დალი)

მამაჩემის პორტრეტი — ესპანელი სიურეალისტი მხატვრის, სალვადორ დალის ნახატი, შესრულებული 1925 წელს ზეთის საღებავებით ტილოზე. დღეს ინახება კატალონიის ეროვნული ხელოვნების მუზეუმში. დალიმ საკუთრი პირველი გამოფენა ბარსელონაში, დალმაუს გალერეაში 1925 წელს მოაწყო, მანამ, სანამ პირველად გაემგზავრებოდა პარიზში და დაიწყებდა სიურეალისტური ნამუშევრების შექმნას. ერთ-ერთი ყველაზე გამორჩეული ნამუშევარი გამოფენაზე სწორედ მამამისის პორტრეტი იყო, რომელიც მხატვრის უმნიშვნელოვანეს ადრეულ ნახატადაა მიჩნეული. სახე, რომელიც დალიმ ასახა, მრავალთა მოსაზრებით მისტიურია, განსაკუთრებით მისი მრავლისმთქმელი თვალები, რაც მამამისის ახასიათებს როგორც ძლიერ პერსონას. ის სოფლის ნოტარიუსი იყო, და საკმაოდ რთული ურთიერთობა ჰქონდა შვილთან. ახალგაზრდა დალი ამ ნამუშევარში არნახულ ოსტატობას ავლენს, ეს შესამჩნევია კონტურებზე და შუქ-ჩრდილში, განსაკუთრებით დახვეწილ მუქ ფერში. 1925, ბარსელონა 1962, მადრიდი 1964, ტოკიო 1979, პარიზი 1983, მადრიდი 1985, ლონდონი 1986, ლოზანა 1987, კობე 1987, ბარსელონა 1989, შტუტგარტი 1989, ფრედენსბოგი 1994, ლონდონი 1998, ლივერპული 2004, ვენეცია 2007, ლონდონი 2007, მადრიდი ↑ https://www.salvador-dali.org/en/artwork/catalogue-raisonne-paintings/obra/159/portrait-of-my-father ↑ Artwork commented at museum's website ↑ Exposició S. Dalí, núm. cat. 5, il. ↑ Exposición de pintura catalana : desde la prehistoria hasta nuestros días, núm. cat. 187, il. ↑ Salvador Dalí : exhibition - Japan 1964, núm. cat. 11 ↑ Salvador Dalí: rétrospective, 1920-1980, núm. cat. 18 ↑ 400 obras de Salvador Dalí del 1914 al 1983, núm. cat. 96 ↑ Homage to Barcelona : the city and its arts, 1888-1936, núm. cat. 58 ↑ Trésors de Barcelone, núm. cat. 46 ↑ Homage to Catalonia - Barcelona art city, núm. cat. 116 ↑ Homenatge a Barcelona : la ciutat i les seves arts, 1888 -1936, núm. cat. 218 ↑ Salvador Dalí, 1904-1989, núm. cat. 41 ↑ Salvador Dalí, núm. cat. 5 ↑ Salvador Dalí: the early years, núm. cat. 65 ↑ Salvador Dalí: a mythology, núm. cat. 1 ↑ Dalí, núm. cat. 34 ↑ Dalí & Film, Fig. 66 ↑ El Espejo y la máscara : el retrato en el siglo de Picasso, núm. cat. 76